Diari Oficial de la Generalitat Valenciana


Sumari del DOGV 8536, del 26-04-2019 (2019/4143)

RESOLUCIÓ de 18 d'abril de 2019, del director general de l'Institut Valencià de la Joventut (IVAJ), per la qual s'amplia el termini de sol·licituds de la Resolució de 28 de març de 2019, per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació a la Comunitat Valenciana per a l'any 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8536

Data del DOGV
:   26-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4143


Data del document
:   18-04-2019

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 d'abril de 2019, del director general de l'Institut Valencià de la Joventut (IVAJ), per la qual s'amplia el termini de sol·licituds de la Resolució de 28 de març de 2019, per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació a la Comunitat Valenciana per a l'any 2019. [2019/4143]  
Ampliació del termini de presentació de sol·licituds de la Resolució de 28 de març de 2019 (DOGV 8526, 10.04.2019), del director general de l'Institut Valencià de la Joventut (IVAJ), per la qual es convoquen les ajudes a associacions juvenils i entitats prestadores de serveis a la joventut amb l'àmbit d'actuació a la Comunitat Valenciana per a l'any 2019.  
El passat 10 d'abril es va publicar la convocatòria d'ajudes a associacions juvenils i entitats prestadores de serveis a la joventut, per al desenvolupament d'activitats de caràcter social i de voluntariat durant 2019, de conformitat amb el que es disposa en l'Ordre 19/2016, de 16 de novembre, de la Vicepresidència i Conselleria d'Igualtat i Polítiques Inclusives per la qual s'estableixen les bases reguladores de la concessió d'ajudes en matèria de joventut (DOGV 7921, 21.11.2016).  
Aquesta convocatòria estableix en el seu apartat cinqué que el termini de presentació de sol·licituds serà de 10 dies hàbils comptats a partir de l'endemà de la publicació de la present resolució en el Diari Oficial de la Generalitat Valenciana.  
Atés que aquest termini finalitza el dia 26 d'abril, es considera oportuna la seua ampliació, per la qual cosa resolc:  
  
Primer. Nou termini de presentació  
El termini de presentació de sol·licituds finalitzarà el 20 de maig de 2019.  
  
Segon. Entrada en vigor  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
  
Contra la present resolució, que esgota la via administrativa, podrà interposar-se recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, d'acord amb el que s'estableix per la Llei 29/1998, de 13 de juliol, reguladora de la jurisdicció contenciosa administrativa.  
Potestativament, podrà interposar-se recurs de reposició, davant la Direcció General de l'IVAJ, en el termini d'un mes comptat a partir de l'endemà de la publicació d'aquesta resolució, segons el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 d'abril de 2019.- El director general de l'Institut Valencià de la Joventut: Jesús Martí Nadal.